


[bookmark: _Hlk86324153]ဓမ္မဟောင်းပရောဖက်ကျမ်းများ – မော်ဂျူးလ် ၆ – ဟောရှေအနာဂတ္တိကျမ်း မိတ်ဆက် – ပါဝင်သောအကြောင်းအရာနှင့် ဖွဲ့စည်းပုံ
ဆွေးနွေးရန်မေးခွန်းများ
ဤသင်ခန်းစာတွင် သင်နှစ်သက်သောအရာ သို့မဟုတ် အရေးအပါဆုံးသင်ယူရရှိသော အရာသည် အဘယ်နည်း။ သင်၌ မည်သည့်မေးခွန်းများရှိသနည်း။
ဣသရေလ၏တရားစီရင်ခြင်းပြီးနောက် ကောင်းချီးမင်္ဂလာများရောက်လာမည်ဟု ဟောရှေပရောဖက်ပြုခဲ့သည်။ ဟောရှေ၏စကားများမှ မည်သည့်နှစ်သိမ့်မှုနှင့် အားပေးမှုကို သင်ရရှိသနည်း။ အခြားယုံကြည်သူများကို အားပေးရန် ဟောရှေ၏ စကားများကို သင်မည်သို့အသုံးပြုမည်နည်း။
ပရောဖက်၏တာဝန်သည် ယနေ့ခေတ်တွင် ဆက်လက်တည်ရှိပါသလား။ အကယ်၍ရှိပါက၊ မည်သို့နည်း။ သို့မဟုတ်ပါက အဘယ်ကြောင့်နည်း။
ယနေ့ သင့်ပတ်ဝန်းကျင်တွင် သို့မဟုတ် သင်၏အသင်းတော်အသိုင်းအဝိုင်းအပေါ် မည်သို့သောရုပ်တုကိုးကွယ်မှု သို့မဟုတ် သစ္စာမဲ့မှုကို ဘုရားသခင်သည်းခံနေသနည်း။ သင်၏အမှုတော်က ဤရုပ်တုကိုးကွယ်မှုကိုဖော်ထုတ်ပြီး လွတ်မြောက်ရာလမ်းကို မည်သို့ပြမည်နည်း။
ဟောရှေနှင့် ဂေါမာ၏ဆက်ဆံရေးသည် ယနေ့ ဘုရားသခင်နှင့် အသင်းတော်၏ ဆက်ဆံရေးအကြောင်း မည်သည့်အရာသင်ပေးသနည်း။
ဟောရှေနှင့် ဂေါမာ၏ဆက်ဆံရေးသည် သင်နှင့်အသင်းတော်၏ဆက်ဆံရေး အကြောင်း မည်သည့်အရာသင်ပေးသနည်း။
[bookmark: _GoBack]မြင်နိုင်သောအသင်းတော်နှင့် မမြင်နိုင်သောအသင်းတော်ကို ဖော်ပြပါ။
သမ္မာကျမ်းစာသည် မြင်နိုင်သောအသင်းတော်နှင့် မမြင်နိုင်သောအသင်းတော်အကြား ခြားနားချက်ကို ဖော်ပြထားသည်။ သင့်အသင်းတော်၌ပင် မယုံကြည်သူများရှိနေခြင်း သည် အသင်းတော်တွင် သင်၏ခရစ်ယာန်သက်သေခံခြင်းအတွက် မည်သို့အထောက် အကူဖြစ်စေသနည်း။
ဘုရားသခင်သည် မိမိ၏လူများကို ချစ်သားကဲ့သို့ချစ်သော်လည်း၊ ထိုချစ်ခြင်းမေတ္တာ သည်သူတို့ကို ပြစ်တင်ဆုံးမခြင်းမှ မကာကွယ်ပေးကြောင်း ဟောရှေဖော်ပြသည်။ ဟေဗြဲ ၁၂း၇-၁၁ ကိုဖတ်ပါ။ ဤအရာက ဤဘဝတွင် ကျွန်ုပ်တို့ကြုံတွေ့နေရသော ယာယီဆင်းရဲဒုက္ခများနှင့်ပတ်သက်၍ မည်သို့ရှုမြင်သင့်သည်ကို ဖော်ပြသနည်း။

ပြန်လည်သုံးသပ်ချက်- တရားစီရင်ခြင်းကာလပြီးနောက်၊ ဣသရေလတို့သည် နောင် ကာလများတွင် ဘုရားသခင်၏ကောင်းချီးမင်္ဂလာများကို ရရှိမည်ဖြစ်သည်။
[bookmark: _Hlk37763608]ကိစ္စရပ်လေ့လာမှု ၁- ဂေါမာသည် ပြည့်တန်ဆာပြုရန် ပြန်သွားခဲ့သည်။ ဂေါမာသည် အိမ်ထောင်ရေး ပဋိညာဉ်ကို ချိုးဖောက်သကဲ့သို့၊ ဣသရေလနှင့်ယုဒတို့သည်လည်း ဘုရားသခင်နှင့်ပြုထားသော ပဋိညာဉ်ကို ချိုးဖောက်ခဲ့ကြသည်။ ဘုရားသခင်သည် ဟောရှေအား သူမကိုပြန်ခေါ်ကာ ထပ်မံချစ်ရန် ညွှန်ကြားခဲ့သည်။ ဂေါမာနှင့်ပြုသော ထိမ်းမြားခြင်းပဋိညာဉ်နှင့် ချစ်ခြင်းမေတ္တာကို ဟောရှေ အသစ်ပြုပြင်သကဲ့သို့၊ ဘုရားသခင်သည်လည်း နောင်ကာလအခါ သူ့မေတ္တာနှင့် သူ့လူတို့၏ပဋိညာဉ်ကို အသစ်ပြုပြင်ရန် ကတိပြုခဲ့ သည်။ ဟောရှေက သူမအား "ရက်ပေါင်းများစွာ ယောက်ျားမရှိဘဲနေရမည်" ဟုဆိုသည်။ ဤအရာသည် ဣသရေလသည် ကြာရှည်စွာ ပျက်စီးခြင်းကို ခံစားရမည်ကို သင်္ကေတပြုသည်။ သို့သော် ဤပျက်စီးခြင်း ကာလပြီးနောက် ဣသရေလလူမျိုးသည် ဘုရားသခင်၏ကျေးဇူးတော်နှင့် ကောင်းချီးမင်္ဂလာများကို ရရှိမည်ဖြစ်သည်။ ဤအရာသည် ဒါဝိဒ်၏သားတော်ယေရှုခရစ်အားဖြင့် ပြည့်စုံသည်ကို ကျွန်ုပ်တို့မြင်ရ သည်။ သူသည် အဘယ်ကြောင့် ကျွန်ုပ်တို့အပြစ်သားများကို ချစ်နိုင်သနည်း။ အကြောင်းမူကား၊ ဒါဝိဒ်၏ သားတော်ယေရှုသည် ကျွန်ုပ်တို့ကိုရွေးနုတ်ရန် အဖိုးအခပေးခဲ့ပြီး—ကျွန်ုပ်တို့၏နေရာတွင် ဘုရားသခင်၏ တရားစီရင်ခြင်းကိုခံကာ အသေခံခဲ့သည်။
ကိစ္စရပ်လေ့လာမှု ၂- ဂျယ်ရမီသည် ကာရင်ကို အလွန်ချစ်ခဲ့သည်။ သူတို့သည် အသက် ၂၀ အရွယ်တွင် လက်ထပ်ခဲ့ကြသည်။ ငါးနှစ်အကြာတွင်၊ ကာရင်သည် အိမ်မှထွက်သွားခဲ့ပြီး သူမမည်သည့် နေရာ၌ရှိ သည်ကို ဂျယ်ရမီမသိတော့ပေ။ နှစ်နှစ်အကြာတွင်၊ ညအချိန် လမ်းပေါ်တွင် သူမကိုမြင်ခဲ့ရသည်။ သူမသည် ပြည့်တန်ဆာဖြစ်နေခဲ့သည်။ သူမသည် ရုပ်ပိုင်းနှင့် စိတ်ပိုင်းဆိုင်ရာပါ ဆိုးရွားနေခဲ့သည်။ ဂျယ်ရမီ စိတ်ထိခိုက်ခဲ့ရသည်။ အိပ်မက်ဆိုးတစ်ခုလိုပါပဲ။ သို့သော် ဂျယ်ရမီသည် သူမကိုဆက်ချစ်နေခဲ့သည်။ သူသည် သူမကိုအိမ်ပြန်ခေါ်ကာ၊ ပြန်လည်သန်စွမ်းလာသည်အထိ ဂရုစိုက်စောင့်ရှောက်ခဲ့သည်။
ကိစ္စရပ်လေ့လာမှု ၃- မြောက်ဘက်ဣသရေလလူမျိုးသည် သူ၏ကျိန်ခြင်းကိုခံရတော့မည်ဟု ကောင်းကင်၌ ဘုရားသခင် ကြေငြာခဲ့သည် (၂း၂-၁၃)။ သို့ရာတွင် ဣသရေလ၏တရားစီရင်ပြီးနောက် ဖြစ်ပေါ်လာမည့် ကောင်းချီးမင်္ဂလာအကြောင်းကိုလည်း ဘုရားသခင်မိန့်တော်မူခဲ့သည် (၂း၁၄-၂၃)။ ဤကောင်းချီးမင်္ဂလာတွင် အချက်နှစ်ချက်ပါဝင်သည်။ ၁) အနာဂတ်တွင် ဣသရေလနှင့် ပဋိညာဉ်အသစ်ဖွဲ့မည်၊ ၂) သူ၏ကောင်းချီး မင်္ဂလာများသည် သဘာဝကိုပြန်လည်ပြုပြင်ပြီး အာရှုရိ၏အကြမ်းဖက်မှုများကို အဆုံးသတ်စေမည် ဖြစ်သည်။ ဤအရာသည် ပဋိညာဉ်တရားသစ်ကို ကျွန်ုပ်တို့တွေ့ကြုံခံစားရသောအားဖြင့် သခင်ယေရှု၌ စတင်ပြီးဖြစ်သည်။ တစ်နေ့တွင်၊ ခရစ်တော်ပြန်ကြွလာသောအခါ၊ ကမ္ဘာပေါ်တွင် အကြမ်းဖက်မှုများ ရှိတော့မည်မဟုတ်ပေ။


ပြန်လည်ဆင်ခြင်သုံးသပ်ခြင်းမေးခွန်းများ
ပြည့်တန်ဆာနှင့်လက်ထပ်ပြီး သူမထွက်ပြေးသွားပြီးနောက် ပြန်ခေါ်ရသည့်အခါ ဟောရှေမည်သို့ ခံစားမည်နည်း။ 
ဂျယ်ရမီ၏နေရာတွင် သင့်ကိုယ်သင် မြင်ယောင်ကြည့်ပါ (ကိစ္စရပ်လေ့လာမှု ၂)။ သင်မည်သို့ ခံစားရမည်နည်း။ သင်မည်သို့ပြုမည်နည်း။
သတို့သမီးက သူ့အားမထီမဲ့မြင် ပြုမူဆက်ဆံသည်ကို ဘုရားသခင် မည်သို့ခံစားရမည့်အကြောင်း သင်နှင့် အတူလေ့လာနေသောအဖွဲ့နှင့် ဆွေးနွေးပါ။
ဧဖက် ၄:၃၀ တွင် ကျွန်ုပ်တို့နှင့်အတူရှိရန် သခင်ယေရှုစေလွှတ်တော်မူသော သန့်ရှင်းသော ဝိညာဉ်တော်ကို စိတ်နာစေနိုင်ကြောင်း သမ္မာကျမ်းစာက ဆိုသည်။ ဆိုလိုသည်မှာ ကျွန်ုပ်တို့သည် သူ့ကို ဝမ်းနည်းစေနိုင်သည်။ သင်သည် သန့်ရှင်းသောဝိညာဉ်တော်ကို—သခင်ယေရှုကို—ဝမ်းနည်း စေခဲ့သည့် အချိန်များရှိပါသလား။ သင်နှင့် အတူလေ့လာနေသောအဖွဲ့တွင် ဤအရာကို ဆွေးနွေးပါ။ 
လုပ်ဆောင်ရန်လုပ်ငန်းများ
သင်၏အပြစ်ကို ပိုမိုနားလည်လာလေ၊ သင့်အစား အသေခံခဲ့သော ယေရှုခရစ်ကိုကျေးဇူးတင်စိတ် ပိုမိုကြီးမားလာလေဖြစ်သည်။ သင်မည်မျှကျေးဇူးတင်စိတ်ရှိသနည်း။ ထိုကျေးဇူးတင်မှုကို နေ့စဉ်လုပ်ဆောင်ချက်များနှင့် အခြားသူများနှင့်ဆက်ဆံရာတွင် မည်သို့ပြသနေသနည်း။
သခင်ယေရှုသည် ချစ်စရာမကောင်းသူများကို ချစ်ခဲ့သည်။ ဤသီတင်းပတ်အတွင်း၊ သင်မသိသူ သို့မဟုတ် သိပ်မသိသူတစ်ဦးဦးအား ခရစ်တော်၏မေတ္တာကို ပြသရန် တစ်ခုခုလုပ်ဆောင်ပါ_—ချစ်စရာမကောင်းသူဟု ယူဆနိုင်သော တစ်စုံတစ်ယောက်။ နောက်ပိုင်းတွင် သင့်အတွေ့အကြုံကို စာဖြင့်ရေးမှတ်ပါ—သင့်မှတ်တမ်းစာအုပ်တွင် ရေးနိုင်လျှင် ပိုကောင်းသည်။



